Lietuva Eurovizijoje

Istorija

Dėl žemų rezultatų šalis privalėjo pasitraukti iš 2000 metų konkurso. Šalis grįžo po vienerių metų pertraukos, šaliai atstovavo grupė „Skamp“ su daina „You Got Style“, pirmoji lietuvių daina, atliekama ir anglų kalba. Jie užėmė 13 vietą su 35 taškais. Tačiau kitais metais šalies atstovas Aivaras užėmė priešpaskutinę vietą su 12 taškų.
2005 m. Lietuva pusfinalyje užėmė paskutinę vietą. Kitais metais šaliai atstovavo grupė „LT United“ su panašaus stiliaus į futbolo skanduotę daina „We Are the Winners“. Nuo pusfinalio atsiradimo 2004 metais, grupė pirmą kartą pateko į finalą ir užėmė šeštą vietą su 162 taškais – tai geriausias Lietuvos rezultatas.
Kitais metais Lietuva automatiškai pateko į finalą, tačiau „4Fun“ negalėjo pakartoti „LT United“ sėkmės, užėmė 21 vietą su 28 taškais, iš kurių maksimalų 12 taškų skyrė Airija. 2008 metais Jeronimui Miliui nepavyko patekti į finalą, užėmė 16 vietą iš 19 dalyvaujančių valstybių, dalyvavusių antrajame pusfinalyje.
Lietuva pagrasino boikotuoti 2009 metų konkurse, jei Rusija ir toliau demonstruos galią ir ignoruos tarptautinę teisę (ironiška, nes Rusija yra šalis, kuriai Lietuva skiria daugiausiai taškų). Pareiškimas tapo reakcija į Rusijos veiksmus 2008 m. karui Pietų Osetijoje. Kultūros ministras Jonas Jučas pareiškė, kad per anksti diskutuoti apie boikotą, nes „spontaniški sprendimai gali apsunkinti diplomatų pastangas“ ir tokiu būdu sunkinant situaciją. 2009 m. „Eurovizijoje“ Lietuva įveikė pusfinalio barjerą ir finale surinkę 23 taškus, užėmė 23 vietą.
2009 m. gruodžio mėnesį šalies transliuotojas LRT paskelbė, kad dėl reikalingų lėšų trūkumo Lietuva oficialiai pasitraukia iš 2010 m. konkurso. Lietuvos dalyvavimas „Eurovizijoje“ Osle, Norvegijoje kainavo apie 300 000 litų (apie 87 tūkst. eurų). Tačiau bendrovė „TEO LT“ suteikė finansavimą dalyvavimui konkurse. Pasak bendrovės direktoriaus pavaduotojo Nerijaus Ivanausko, LRT buvo nuspręsta paremti dėl šių priežasčių: Lietuvos tarptautinio įvaizdžio gerinimo bei „TEO LT“ skaitmeninės plėtros.
2011 metais Lietuva dalyvavo pirmajame pusfinalyje ir jame užėmė 5 vietą. Finale užėmė 19 vietą su 63 taškais.
2012 metais Lietuva išsiuntė Dontatą Montvydą su daina „Love Is Blind“. Daina pateko į finalą. Lietuva 2012 metais finale užėmė 14 vietą su 70 taškais.
2013 metais Lietuvai atstovavo Andrius Pojavis su daina „Something“. Daina vos pateko į finalą ir finale užemė 22 vietą su 17 taškais.
2014 metai Eurovizijoje Lietuvai buvo nesėkmingi. Dainininkė Vilija Matačiūnaitė atliko dainą „Attention“ ir nepateko į finalą.
2015 metais Lietuva išrinko Vaidą Baumilą ir Moniką Linkytę atstovauti „Eurovizijoje“ su daina „This Time“, kuri konkurso finale užėmė 18 vietą surinkdama vos 30 taškų.
2016 m. Lietuvai „Eurovizijoje“ dar kartą atstovavo Donatas Montvydas, šįkart su daina „I’ve Been Waiting for This Night“. Sėkmingai įveikęs pusfinalį, jis pateko į finalą, kur surinkęs 200 taškų užėmė 9 vietą (antras geriausias šalies pasirodymas).
2017 m. Lietuva išsiuntė grupę „Fusedmarc“.
2018 m. Lietuvai atstovavo Ieva Zasimauskaitė su savo daina ,,When we're old''. Pateko į finalą ir užėmė 12 vietą (trečias geriausias šalies pasirodymas).
2019m. Lietuvai atstovavo Jurijus Veklenko su daina „Run With The Lions“. Dėja, patekti į finalą nepavyko.